4. การประกอบธุรกิจของแต่ละประเภทการบริการ

ธุรกิจของบริษัทฯ สามารถแบ่งออกได้เป็นกลุ่มธุรกิจหลัก ดังนี้ ธุรกิจนายหน้าซื้อขายหลักทรัพย์
ธุรกิจวาณิชธนกิจ ธุรกิจการลงทุน ธุรกิจตราสารหนี้ ธุรกิจซื้อขายสัญญาซื้อขายล่วงหน้า
ธุรกิจตัวแทนสนับสนุนการซื้อ/ขาย หน่วยลงทุน และธุรกิจการยืมและให้ยืมหลักทรัพย์
โดยลักษณะของธุรกิจในแต่ละกลุ่ม มีดังนี้

4.1 ลักษณะการให้บริการ

4.1.1 ธุรกิจนายหน้าซื้อขายหลักทรัพย์

บริษัทฯ เริ่มให้บริการธุรกิจนายหน้าซื้อขายหลักทรัพย์ในวันที่ 9 สิงหาคม 2545
และลงทุนในบริษัทย่อยเมื่อวันที่ 15 กันยายน 2552 โดยบริษัทฯ เป็นสมาชิกตลาดหลักทรัพย์ฯ
หมายเลข 24
และยังให้บริการข้อมูลการวิเคราะห์หลักทรัพย์แก่ลูกค้าเพื่อใช้เป็นข้อมูลประกอบการตัดสินใจลงทุนด้วย
กลุ่มลูกค้าของบริษัทฯ มีทั้งลูกค้าบุคคลรายย่อย และลูกค้าสถาบันทั้งในและต่างประเทศ

ปี 2555 บริษัทฯ และบริษัทย่อยมีรายได้ค่านายหน้าซื้อขายหลักทรัพย์ จำนวน 1,347.73 ล้านบาท
ส่วนของบริษัทฯ 1,232.46 ล้านบาท คิดเป็นร้อยละ 74.37 และ 72.28 ของรายได้รวม

ปี 2554 บริษัทฯ และบริษัทย่อยมีรายได้ค่านายหน้าซื้อขายหลักทรัพย์ จำนวน 1,222.11 ล้านบาท
ส่วนของบริษัทฯ 1,096.28 ล้านบาท คิดเป็นร้อยละ 75.21 และ 73.51 ของรายได้รวม

ปี 2553 บริษัทฯ และบริษัทย่อยมีรายได้ค่านายหน้าซื้อขายหลักทรัพย์ จำนวน 1,081.50 ล้านบาท
ส่วนของบริษัทฯ 1,038.88 ล้านบาท คิดเป็นร้อยละ 83.85 และ 88.07 ของรายได้รวม

ตารางแสดงมูลค่าการซื้อขายหลักทรัพย์ส่วนของบริษัทฯ

  ----------------------------------------- ------------- ------------- -------------
                                            ปี 2553        ปี 2554        ปี 2555

  มูลค่าการซื้อขายหลักทรัพย์รวมของ ตลท. (ล้านบาท)   6,937,889.9   7,040,457.9   7,615,638.0

  มูลค่าการซื้อขายหลักทรัพย์รวมของตลาดหลักทรัพย์ใหม่   96,057.6      151,022.8     298,928.5
  (ล้านบาท)                                                              

  จำนวนบริษัทหลักทรัพย์ที่เปิดดำเนินการ              35            33            32

  มูลค่าการซื้อขายหลักทรัพย์รวมของบริษัทฯ (ล้านบาท) * 560,482.0     645,449.9     852,096.3

  ส่วนแบ่งการตลาด (ร้อยละ)                     4.53          5.17          6.19

  อันดับส่วนแบ่งการตลาด                         7             2             2

  มูลค่าการซื้อขายแยกตามประเภทลูกค้า (ล้านบาท)                                 

  - บัญชีของบริษัทฯ **                          26,552.6      229,500.6     270,723.3

  - สถาบัน                                   53,250.0      44,104.7      64,832.8

  - ลูกค้าทั่วไป                                507,232.0     601,345.2     787,263.5

  มูลค่าการซื้อขายแยกตามประเภทบัญชี (ล้านบาท)                                  

  - Cash Account                            404,382.3     368,736.1     375,365.3

  - Credit Balance Account                  30,969.9      29,654.7      32,963.2

  - Internet Account                        151,682.4     247,059.1     443,767.8
  ----------------------------------------- ------------- ------------- -------------

* ข้อมูลไม่รวมบัญชีเงินลงทุนของบริษัท

** ประกอบด้วยบัญชีเงินลงทุนของบริษัทฯ และรายการซื้อขายหลักทรัพย์ผิดพลาด

บัญชีซื้อขายหลักทรัพย์ของบริษัทฯ แบ่งได้เป็น 6 ประเภท ดังนี้

  1. บัญชีซื้อขายหลักทรัพย์ด้วยเงินสด (Cash Account) คือ
  บัญชีซื้อขายหลักทรัพย์ที่ลูกค้าจะต้องชำระราคาค่าซื้อหลักทรัพย์ให้บริษัทฯ ภายใน 3
  วันทำการนับถัดจากวันที่ซื้อหลักทรัพย์ และบริษัทฯ
  จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
  นับถัดจากวันที่สั่งขายหลักทรัพย์ได้ นับตั้งแต่วันที่ 1 มิถุนายน 2551
  ตลาดหลักทรัพย์แห่งประเทศไทยได้กำหนดให้ลูกค้าวางหลักประกันสำหรับการซื้อขายหลักทรัพย์ในบัญชีเงินสดในอัตราไม่ต่ำกว่าร้อยละ
  15 ของวงเงินซื้อขายหลักทรัพย์
  เพื่อป้องกันความเสี่ยงในเรื่องการชำระราคาในการซื้อขายหลักทรัพย์ฯ
  และเพื่อสร้างความมั่นคงให้กับระบบการซื้อขายหลักทรัพย์มากขึ้น

  2. บัญชีซื้อขายหลักทรัพย์ประเภท Cash Balance คือ
  บัญชีซื้อขายหลักทรัพย์ที่ลูกค้าจะต้องทำการวางเงินประกันเพื่อเปิดบัญชีซื้อขายหลักทรัพย์
  โดยให้ถือว่าเงินจำนวนดังกล่าวเป็นวงเงินที่ลูกค้าสามารถทำการสั่งซื้อหลักทรัพย์ได้
  และวงเงินซื้อขายหลักทรัพย์ของลูกค้าจะเปลี่ยนแปลงตามยอดวงเงินสดคงเหลือในบัญชีของลูกค้า
  แต่จะไม่เกินวงเงินสูงสุดที่บริษัทฯ อนุมัติให้ ทั้งนี้ ตั้งแต่วันที่ 1 กรกฎาคม 2551 เป็นต้นไป
  ตลาดหลักทรัพย์แห่งประเทศไทยได้ประกาศให้ลูกค้าทำการซื้อขายหลักทรัพย์ที่มีอัตราการซื้อขายหมุนเวียนสูง
  (Turnover List) และมีลักษณะตามที่ตลาดหลักทรัพย์ฯ
  และตามที่คณะกรรมการกำกับหลักทรัพย์และตลาดหลักทรัพย์ประกาศกำหนด ด้วยบัญชีประเภท
  Cash Balance

  3. บัญชีซื้อขายหลักทรัพย์ประเภทกู้ยืมเพื่อซื้อหลักทรัพย์ (Credit Balance) คือ
  บัญชีที่มีการให้กู้ยืมเงินเพื่อซื้อหลักทรัพย์
  ซึ่งลูกค้าจะต้องวางเงินหรือหลักทรัพย์เป็นการประกันการชำระหนี้ในอัตราส่วนขั้นต่ำของจำนวนเงินที่จะให้กู้ยืมเพื่อซื้อหลักทรัพย์
  (Initial Margin Rate) ไม่ต่ำกว่าอัตราที่สำนักงาน ก.ล.ต.
  หรือตลาดหลักทรัพย์แห่งประเทศไทยกำหนด ทั้งนี้ บริษัทฯ
  จะให้เปิดบัญชีกู้ยืมเงินเพื่อซื้อหลักทรัพย์ให้กับลูกค้าที่มีการซื้อขายหลักทรัพย์ผ่านบริษัทฯ
  อยู่ก่อนแล้วเป็นหลัก
  เมื่อพิจารณาแล้วเห็นว่าลูกค้าดังกล่าวมีฐานะทางการเงินที่มั่นคงและไม่เคยมีปัญหาในการผิดนัดชำระเงิน
  บริษัทฯ
  จะพิจารณาอนุมัติวงเงินให้กู้ยืมเพื่อซื้อหลักทรัพย์แก่ลูกค้าตามหลักเกณฑ์การพิจารณาอนุมัติและการควบคุมที่เคร่งครัดและรัดกุม
  โดยบริษัทฯ จะมีการกำหนดวงเงินสูงสุดในการกู้ยืมเพื่อซื้อหลักทรัพย์แก่ลูกค้าทุกรายไว้
  และการอนุมัติวงเงินให้กู้ยืมรวม ณ
  ขณะใดขณะหนึ่งนั้นจะต้องไม่เกินวงเงินสูงสุดซึ่งจะถูกกำหนดโดยคณะกรรมการบริษัท นอกจากนี้
  บริษัทฯ ยังให้บริการกู้ยืมเพื่อซื้อหลักทรัพย์แก่ลูกค้าโดยผ่านบริษัทหลักทรัพย์ เพื่อธุรกิจหลักทรัพย์
  จำกัด (“TSFC”) แทนการปล่อยกู้เองโดยตรงอีกด้วย

  ณ วันที่ 31 ธันวาคม 2555 บริษัทฯ
  มีลูกค้าเปิดบัญชีซื้อขายหลักทรัพย์ประเภทกู้ยืมเพื่อซื้อหลักทรัพย์ (Credit Balance) จำนวน
  659 ราย ซึ่งมีมูลหนี้รวม (Loan) จำนวน 1,087.89 ล้านบาท และมี มูลค่าทรัพย์สินรวม
  (Equity) จำนวน 4,086.97 ล้านบาท และมีลูกค้าใช้บริการผ่าน TSFC จำนวน 185 ราย
  ซึ่งมีมูลหนี้รวม (Loan) จำนวน 389.74 ล้านบาท และมีมูลค่าทรัพย์สินรวม (Equity) จำนวน
  590.59 ล้านบาท

  บัญชีซื้อขายหลักทรัพย์ทุกประเภทบัญชี ลูกค้าสามารถเลือกที่จะซื้อขายผ่านโครงข่ายอินเตอร์เน็ต
  (Internet Trading) ซึ่งลูกค้าสามารถส่งคำสั่งซื้อขายด้วยตนเองได้
  แต่มูลค่าการซื้อขายจะไม่เกินวงเงินสูงสุดที่บริษัทฯ อนุมัติ

  4. บัญชีซื้อขายสัญญาซื้อขายล่วงหน้า (TFEX Account) คือ
  บัญชีซื้อขายสัญญาซื้อขายล่วงหน้าฟิวเจอร์ส และ สัญญาซื้อขายล่วงหน้าออปชั่นในตลาดอนุพันธ์
  ซึ่งลูกค้าต้องวางเงินเป็นหลักประกันเริ่มต้นก่อนทำการซื้อขายตามอัตราที่ชมรมผู้ประกอบธุรกิจสัญญาซื้อขายล่วงหน้า
  (Futures Industry Club) กำหนดไว้ในแต่ละประเภทสินค้า
  ปัจจุบันประเภทสินค้าที่ทำการซื้อขายมี 8 ประเภทคือ SET50 Index Futures, SET50
  Index Options, Single Stock Futures, Gold Futures, Interest Rate
  Futures, Silver Futures, Oil Futures, USD Futures และ Sector Index
  Futures

  5. บัญชีซื้อขายหลักทรัพย์ต่างประเทศ (Outbound Account) คือ
  บัญชีซื้อขายหลักทรัพย์ที่ลูกค้าต้องการนำเงินไปลงทุนในต่างประเทศ
  โดยลูกค้าจะต้องทำการวางเงินเป็นหลักประกันก่อนทำการซื้อขายซึ่งลูกค้าจะทำการซื้อขายได้ตามจำนวนเงินที่เป็นประกัน
  สำหรับการซื้อขายนั้นลูกค้าสามารถส่งคำสั่งซื้อขายได้โดยตรงหรือผ่านเจ้าหน้าที่การตลาดของบริษัทก็ได้
  และคำสั่งซื้อขายนั้นจะถูกส่งไปยังบริษัทหลักทรัพย์ในต่างประเทศที่เป็นตัวแทนของบริษัทซึ่งสามารถทำการซื้อขายได้ในหลายประเทศ
  เช่น เวียดนาม, ฮ่องกง, สิงคโปร์, อเมริกา เป็นต้น

  6. บัญชียืมและให้ยืมหลักทรัพย์ (Stock Borrowing and Lending Account)
  คือบัญชีซื้อขายหลักทรัพย์ที่ลูกค้าสามารถทำธุรกรรมได้ 2 สถานะในบัญชีเดียวกัน
  โดยทำธุรกรรมเกี่ยวกับการยืมหลักทรัพย์เพื่อทำการขายชอร์ตซึ่งลูกค้าจะต้องวางเงินเป็นหลักประกันก่อนทำรายการและต้องเสียค่าธรรมเนียมในการยืม
  และการทำธุรกรรมเกี่ยวกับการให้ยืมหลักทรัพย์ซึ่งลูกค้าจะต้องมีหลักทรัพย์ที่ปลอดภาระเพื่อการให้ยืมและจะได้รับค่าธรรมเนียมในการให้ยืม

นโยบายและระเบียบในการขออนุมัติเปิดบัญชีและวงเงินซื้อขายหลักทรัพย์

บริษัทฯ มีนโยบายในการพิจารณารับลูกค้าที่มีคุณภาพโดยประเมินความน่าเชื่อถือเกี่ยวกับข้อมูลต่างๆ
ของลูกค้า สำหรับกรณีลูกค้าบุคคลธรรมดา บริษัทฯ จะพิจารณาจากรายได้ประจำ
ประวัติทางการเงิน ฐานะทางการเงิน และหน้าที่การงาน เป็นต้น และสำหรับกรณีลูกค้านิติบุคคล
บริษัทฯ จะพิจารณาจากฐานะการเงินที่มั่นคง ผลประกอบการที่ดีของธุรกิจ
ความน่าเชื่อถือของกลุ่มผู้ถือหุ้น และผู้บริหาร เป็นต้น
ขั้นตอนการเปิดบัญชีและอนุมัติวงเงินซื้อหลักทรัพย์ของบริษัทฯ มีดังนี้

1.  เจ้าหน้าที่เปิดบัญชี/เจ้าหน้าที่การตลาด
    ชี้แจงหลักเกณฑ์ทั่วไปในการเปิดบัญชีเพื่อซื้อขายหลักทรัพย์/สัญญาซื้อขายล่วงหน้า หลักการลงทุน
    และความเสี่ยงให้แก่ลูกค้า จะต้องผ่านการทดสอบจากทางบริษัทฯ หรือ
    มีประสบการณ์การลงทุน บริษัทฯ พิจารณาความน่าเชื่อถือเกี่ยวกับข้อมูลของลูกค้า
    และตรวจสอบเครดิตของลูกค้า โดยให้พิจารณาถึงฐานะทางการเงิน การประกอบอาชีพ
    รายได้ประจำ และประวัติทางการเงิน

2.  เจ้าหน้าที่เปิดบัญชี/เจ้าหน้าที่การตลาด
    เรียกเอกสารประกอบการเปิดบัญชีซื้อขายหลักทรัพย์จากลูกค้า
    และให้ลูกค้าลงนามรับรองสำเนาเอกสารให้ครบถ้วน
    โดยเอกสารประกอบการเปิดบัญชีซื้อขายหลักทรัพย์มี ดังนี้

-   ใบคำขอเปิดบัญชีซื้อขายหลักทรัพย์

-   หนังสือสัญญาแต่งตั้งตัวแทนนายหน้าเพื่อซื้อขายหลักทรัพย์

-   หนังสือมอบอำนาจในกรณีที่ลูกค้ามอบอำนาจให้บุคคลอื่นกระทำการแทนลูกค้า

-   เอกสารประกอบการเปิดบัญชีอื่นๆ ดังนี้

  กรณีบุคคลธรรมดา

1. สำเนาบัตรประจำตัวประชาชน สำเนาหนังสือเดินทาง (กรณีลูกค้าชาวต่างประเทศ)
สำเนาใบสำคัญคนต่างด้าว หรือ

สำเนาบัตรประจำตัวข้าราชการ

  2. สำเนาทะเบียนบ้าน

  3. สำเนาบัญชีเงินฝากธนาคารในปัจจุบันและย้อนหลังไม่ต่ำกว่า 3 เดือน
  หรือหลักฐานอื่นใดที่แสดงมูลค่าของสินทรัพย์

  หรือฐานะของลูกค้า

  4. สำเนาเอกสารรับรองเงินเดือนหรือรายได้ของลูกค้า

  5. หนังสือขอให้หักบัญชีเงินฝากธนาคาร (ATS)

  กรณีนิติบุคคล

  1. สำเนาหนังสือรับรองการจดทะเบียนเป็นนิติบุคคลไม่เกิน 3 เดือน

  2. หนังสือบริคณห์สนธิและข้อบังคับ

  3. รายงานการประชุมคณะกรรมการบริษัท

  4. สำเนารายชื่อผู้ถือหุ้น

  5. งบการเงินของลูกค้า (ปีปัจจุบันและย้อนหลัง 2 ปี)

  6. สำเนาบัตรประจำตัวผู้เสียภาษี

  7. สำเนาทะเบียนการค้าหรือสำเนาใบทะเบียนภาษีมูลค่าเพิ่ม (ภ.พ. 20)

  8. สำเนาบัตรประจำตัวประชาชน สำเนาหนังสือเดินทาง
  สำเนาใบสำคัญคนต่างด้าวหรือสำเนาบัตรประจำตัว/ข้าราชการ

  ของกรรมการผู้มีอำนาจ

  9. สำเนาทะเบียนบ้านของกรรมการผู้มีอำนาจลงนาม

3.  เจ้าหน้าที่เปิดบัญชี/เจ้าหน้าที่การตลาด ตรวจสอบความถูกต้อง ครบถ้วน
    และความสมบูรณ์ของรายละเอียดของข้อมูล จากนั้นลงนามในใบคำขอเปิดบัญชี

4.  เจ้าหน้าที่เปิดบัญชี/เจ้าหน้าที่การตลาดจัดส่งเอกสารประกอบการเปิดบัญชีเพื่อซื้อขายหลักทรัพย์ให้ฝ่ายบริหารความเสี่ยง
    เพื่อดำเนินการต่อไป

  อำนาจอนุมัติวงเงินบัญชีซื้อขายหลักทรัพย์และบัญชีซื้อขายสัญญาซื้อขายล่วงหน้าทุกประเภทบัญชี
  มีรายละเอียดดังนี้

  4.1
  อำนาจการอนุมัติวงเงินบัญชีซื้อขายหลักทรัพย์และบัญชีซื้อขายสัญญาซื้อขายล่วงหน้าทุกประเภทบัญชี
  (ยกเว้นประเภทบัญชี กู้ยืมเพื่อซื้อขายหลักทรัพย์ (Credit Balance))
  ที่เป็นไปตามเกณฑ์ตารางคำนวณวงเงินข้างต้น

+---------+--------------------------+--------------------------------+
| ลำดับที่   | วงเงินอนุมัติ                | ผู้มีอำนาจอนุมัติ                    |
+---------+--------------------------+--------------------------------+
|   1     |   วงเงินไม่เกิน 10 ล้านบาท   |   ก                            |
|         |                          | รรมการบริหารสายงานธุรกิจค้าหลักทรัพย์ |
|         |                          |   (ED)                         |
+---------+--------------------------+--------------------------------+
|   2     |   วงเงินไม่เกิน 100 ล้านบาท  |   ประธานเจ้าหน้าที่บริหาร (CEO)     |
+---------+--------------------------+--------------------------------+
|   3     |   วงเงินไม่เกิน 200 ล้านบาท  |   คณะกรรมการบริหารความเสี่ยง      |
|         |                          |   (RMC)                        |
+---------+--------------------------+--------------------------------+
|   4     |   วงเงินมากกว่า 200 ล้านบาท |   คณะกรรมการบริษัท (BOD)         |
|         |                          |   โดยผ                         |
|         |                          | ่านความเห็นชอบจากคณะกรรมการบริหาร |
|         |                          |   (Executive Board)            |
+---------+--------------------------+--------------------------------+

  4.2 อำนาจการอนุมัติวงเงินส่วนต่างที่ไม่เป็นไปตามเกณฑ์ตารางคำนวณวงเงินข้างต้น
  สำหรับวงเงินบัญชีซื้อขายหลักทรัพย์และบัญชีซื้อขายสัญญาซื้อขายล่วงหน้าทุกประเภทบัญชี
  (ยกเว้นประเภทบัญชีกู้ยืมเพื่อซื้อขายหลักทรัพย์ (Credit Balance))

+---------+--------------------------+--------------------------------+
| ลำดับที่   | วงเงินอนุมัติ (ส่วนต่าง)       | ผู้มีอำนาจอนุมัติ                    |
+---------+--------------------------+--------------------------------+
|   1     |   วงเงินไม่เกิน 10 ล้านบาท   |   ประธานเจ้าหน้าที่บริหาร (CEO)     |
+---------+--------------------------+--------------------------------+
|   2     |   วงเงินไม่เกิน 20 ล้านบาท   |   คณะกรรมการบริหารความเสี่ยง      |
|         |                          |   (RMC)                        |
+---------+--------------------------+--------------------------------+
|   3     |   วงเงินมากกว่า 20 ล้านบาท  |   คณะกรรมการบริษัท (BOD)         |
|         |                          |   โดยผ                         |
|         |                          | ่านความเห็นชอบจากคณะกรรมการบริหาร |
|         |                          |   (Executive Board)            |
+---------+--------------------------+--------------------------------+

  4.3 อำนาจการอนุมัติวงเงินซื้อขายหลักทรัพย์ ประเภทบัญชีกู้ยืมเพื่อซื้อขายหลักทรัพย์ (Credit
  Balance)

+---------+--------------------------+---------------------------------+
| ลำดับที่   | วงเงินอนุมัติ (วงเงินกู้)       | ผู้มีอำนาจอนุมัติ                     |
+---------+--------------------------+---------------------------------+
| 1       |   วงเงินไม่เกิน 50 ล้านบาท   |   คณะกรรมการบริหารความเสี่ยง (RMC) |
+---------+--------------------------+---------------------------------+
| 2       |   วงเงินมากกว่า 50 ล้านบาท  |   คณะกรรมการบริษัท (BOD)          |
|         |                          |   โดย                           |
|         |                          | ผ่านความเห็นชอบจากคณะกรรมการบริหาร |
|         |                          |   (Executive Board)             |
+---------+--------------------------+---------------------------------+

  4.4 กรณีเร่งด่วนที่มีการขออนุมัติวงเงินที่เป็นไปตามเกณฑ์ภายใต้อำนาจของ
  คณะกรรมการบริหารความเสี่ยง (RMC) หรือ คณะกรรมการบริษัท (BOD)
  จะต้องมีกรรมการของแต่ละคณะลงนามอนุมัติเกินกว่ากึ่งหนึ่งของคณะกรรมการนั้นๆ
  ก่อนดำเนินการปรับปรุงวงเงินซื้อขาย
  จากนั้นให้รวบรวมกรณีเร่งด่วนที่ได้รับอนุมัติทั้งหมดนำเสนอคณะกรรมการแต่ละคณะตามอำนาจการอนุมัติเพื่อรับทราบโดยทันที
  ทั้งนี้ให้นำเสนอให้ทันในรอบการประชุมถัดไป

+---------+--------------------------+---------------------------------+
| ลำดับที่   | วงเงินอนุมัติ เร่งด่วน         | ผู้มีอำนาจอนุมัติ                     |
+---------+--------------------------+---------------------------------+
| 1       | ประเภทเงินสดไม่เกิน 150     |   คณะกรรมการบริหารความเสี่ยง (RMC) |
|         | ล้านบาท                   |                                 |
+---------+--------------------------+---------------------------------+
| 2       | ประเภทเงินสดไม่เกิน 300     |   คณะกรรมการบริษัท (BOD)          |
|         | ล้านบาท                   |   โดย                           |
|         |                          | ผ่านความเห็นชอบจากคณะกรรมการบริหาร |
|         |                          |   (Executive Board)             |
+---------+--------------------------+---------------------------------+
| 3       | ประเภท Credit Balance    |   คณะกรรมการบริษัท (BOD)          |
|         |                          |   โดย                           |
|         | ไม่เกิน 100 ล้านบาท         | ผ่านความเห็นชอบจากคณะกรรมการบริหาร |
|         |                          |   (Executive Board)             |
+---------+--------------------------+---------------------------------+

5.  ฝ่ายบริหารความเสี่ยงดำเนินการตรวจสอบข้อมูลของลูกค้า ได้แก่ ความมีตัวตน
    ความน่าเชื่อถือ ฐานะทางการเงิน ความครบถ้วนของเอกสารหลักฐานประกอบการเปิดบัญชี
    ความเหมาะสมของวงเงิน และข้อมูลอื่นๆ ที่เกี่ยวข้องกับลูกค้า
    หลังจากนั้นจึงดำเนินการรวบรวมข้อมูลเอกสารหลักฐานทั้งหมดนำเสนอให้ผู้มีอำนาจของบริษัทฯ
    พิจารณาอนุมัติเปิดบัญชี

6.  เมื่อได้รับการอนุมัติวงเงินเปิดบัญชีแล้ว
    ฝ่ายบริหารความเสี่ยงจะแจ้งผลการอนุมัติให้เจ้าหน้าที่การตลาดที่ดูแลทราบ
    จากนั้นนำส่งเอกสารการเปิดบัญชีให้เจ้าหน้าที่เปิดบัญชีต่อไป

7.  เจ้าหน้าที่เปิดบัญชีตรวจสอบความสมบูรณ์ครบถ้วนของเอกสาร บันทึกข้อมูล
    และรหัสบัญชีลูกค้าเข้าระบบคอมพิวเตอร์ของบริษัทฯ
    โดยเมื่อเปิดบัญชีซื้อขายหลักทรัพย์ให้ลูกค้าเรียบร้อยแล้ว
    เจ้าหน้าที่เปิดบัญชีจะจัดทำหนังสือแจ้งการอนุมัติการเปิดบัญชีให้ลูกค้าทราบ

8.  สำหรับบัญชีซื้อขายหลักทรัพย์ประเภทกู้ยืมเงินเพื่อซื้อหลักทรัพย์
    ในกรณีที่ลูกค้าได้รับอนุมัติวงเงินแล้วฝ่ายค้าหลักทรัพย์จะนัดหมายวัน
    เพื่อทำสัญญากู้ยืมเงินซื้อขายหลักทรัพย์กับบริษัทฯ ภายใน 15 วัน
    นับตั้งแต่วันที่ได้รับอนุมัติวงเงิน

นโยบายควบคุมและติดตามลูกค้าซื้อขายหลักทรัพย์ในบัญชีเงินสด

บริษัทฯ มีมาตรการควบคุมดูแลการซื้อขายหลักทรัพย์ของลูกค้าอย่างรัดกุมเพื่อให้ถูกต้อง
และเป็นไปตามกฎเกณฑ์ของตลาดหลักทรัพย์แห่งประเทศไทย และสำนักงาน ก.ล.ต. ได้แก่
การกำหนดวงเงินให้ลูกค้าอย่างเหมาะสม การทบทวนวงเงินของลูกค้าเป็นประจำทุกปี
การกำหนดอำนาจอนุมัติวงเงินซื้อขายหลักทรัพย์อย่างเหมาะสม และรัดกุม
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง เป็นต้น
โดยในระหว่างชั่วโมงการซื้อขายเมื่อเจ้าหน้าที่การตลาดรับคำสั่งซื้อขายหลักทรัพย์จากลูกค้า
และส่งคำสั่งเข้าสู่ระบบการซื้อขาย ระบบจะตรวจสอบวงเงินก่อนผ่านคำสั่งซื้อ
และจำนวนหลักทรัพย์ที่ลูกค้าฝากไว้กับบริษัทฯ ก่อนผ่านคำสั่งขาย
ทั้งนี้เพื่อให้การซื้อหรือขายหลักทรัพย์ในแต่ละรายการเป็นไปอย่างถูกต้อง
โดยทุกสิ้นวันฝ่ายตรวจสอบภายในและฝ่ายกำกับดูแลการปฏิบัติงานจะทำสรุปรายการซื้อขายแนบรายการชำระราคาสุทธิของลูกค้าที่มีผลขาดทุนสูง
โดยจะพิจารณาประวัติการชำระเงินของลูกค้า และมูลค่าของหลักประกันประกอบ
เพื่อแจ้งให้ผู้บริหารทราบ และสามารถพิจารณาดำเนินการได้อย่างทันการณ์

นอกจากนี้ บริษัทฯ ยังมีระเบียบปฏิบัติภายในต่างๆ
เพื่อควบคุมดูแลการซื้อขายหลักทรัพย์และการชำระราคาของลูกค้า
เพื่อไม่ให้เกิดความเสี่ยงกับบริษัทฯ ได้แก่ เมื่อเกิดการชำระราคาล่าช้า บริษัทฯ
จะห้ามไม่ให้ลูกค้าซื้อหลักทรัพย์ชั่วคราวจนกว่าจะสามารถนำเงินมาชำระจนครบถ้วน
และหากลูกค้ามีปัญหาในการชำระเงิน บริษัทฯ จะพิจารณาปรับลดวงเงิน
รวมไปจนถึงการปิดบัญชีซื้อขายหลักทรัพย์ของลูกค้ารายที่มีปัญหาดังกล่าว

นโยบายควบคุมและป้องกันความเสี่ยงในการให้สินเชื่อเพื่อซื้อหลักทรัพย์

  1. ควบคุมการให้กู้ยืมเงินแก่บุคคลใดบุคคลหนึ่งไม่เกินกว่าร้อยละ 25.0
  ของเงินกองทุนของบริษัทฯ

  2. ควบคุมการให้กู้ยืมเงินแก่ลูกค้าทุกรายรวมกัน (ภายหลังหักค่าเผื่อหนี้สงสัยจะสูญ) ไม่เกินกว่า
  5 เท่าของเงินกองทุนของบริษัทฯ

  3. ควบคุมและดูแลการให้กู้ยืมเงินเพื่อไม่ให้กระจุกตัวในหลักทรัพย์ใดหลักทรัพย์หนึ่งอย่างใกล้ชิด
  และมีนโยบายที่จะให้กู้ยืมเงินเพื่อซื้อหลักทรัพย์แก่ลูกค้าทุกรายในหลักทรัพย์ใดหลักทรัพย์หนึ่งรวมกันไม่เกินกว่าร้อยละ
  5 ของทุนชำระแล้วของบริษัท ที่ออกหลักทรัพย์นั้น

  อย่างไรก็ตาม
  คณะกรรมการบริหารอาจเห็นควรให้กำหนดหลักเกณฑ์/เงื่อนไขเป็นการเฉพาะสำหรับหลักทรัพย์ใดหลักทรัพย์หนึ่ง

  4.
  ฝ่ายบริหารความเสี่ยงจะเป็นหน่วยงานที่มีหน้าที่นำเสนอข้อมูลที่ได้รับจากฝ่ายวิเคราะห์หลักทรัพย์ให้คณะกรรมการบริหารของบริษัทเป็นผู้พิจารณาและกลั่นกรองรายชื่อหลักทรัพย์และอัตรามาร์จิ้นเริ่มต้นสำหรับในแต่ละหลักทรัพย์
  โดยพิจารณาจากปัจจัยพื้นฐาน สภาพคล่อง ความผันผวนของราคา
  โดยจะพิจารณาทบทวนรายชื่อหลักทรัพย์ดังกล่าวเป็นประจำอย่างน้อยเดือนละ 1 ครั้ง ทั้งนี้
  อัตรามาร์จิ้นเริ่มต้น (Initial Margin Rate)
  ของแต่ละหลักทรัพย์นั้นจะต้องไม่ต่ำกว่าที่กำหนดโดยสำนักงาน ก.ล.ต.
  หรือตามที่หน่วยงานกำกับดูแลของราชการกำหนด โดยบริษัทฯ
  กำหนดให้ลูกค้าต้องดำรงอัตรามาร์จิ้นรักษาสภาพ (Maintenance Margin Rate)
  ไว้ให้ไม่ต่ำกว่าอัตราที่ตลาดหลักทรัพย์แห่งประเทศไทยกำหนด
  ในกรณีที่ทรัพย์สินของลูกค้าลดลงจนเป็นผลให้มีอัตรามาร์จิ้นขั้นต่ำต่ำกว่าอัตราที่กำหนดไว้ บริษัทฯ
  จะดำเนินการเรียกหลักประกันเพิ่มหรือบังคับขายจนทำให้มูลค่าของทรัพย์สินเป็นไปตามเกณฑ์ที่กำหนด

  5. กำกับและดูแลมิให้มีการให้กู้ยืมเงินเพื่อซื้อหลักทรัพย์ที่บริษัทฯ
  หรือบริษัทในเครือเป็นผู้จัดจำหน่าย ภายในระยะเวลา 30 วัน
  นับแต่หลักทรัพย์ดังกล่าวเข้าทำการซื้อขายในตลาดหลักทรัพย์ฯ เป็นวันแรก

การแก้ไขรายการซื้อขายหลักทรัพย์ผิดพลาด

บริษัทฯ ได้กำหนดระเบียบและวิธีปฏิบัติ เมื่อต้องมีการแก้ไขรายการซื้อขายหลักทรัพย์ผิดพลาด ดังนี้

  1.
  การแก้ไขรายการซื้อขายหลักทรัพย์ผิดพลาดต้องเป็นรายการที่เกิดจากการปฏิบัติงานผิดพลาดของเจ้าหน้าที่การตลาด/เจ้าหน้าที่รับอนุญาตของบริษัทฯ
  จริง

  2. กำหนดให้รายการแก้ไขรายการซื้อขายหลักทรัพย์ผิดพลาด
  ต้องผ่านการอนุมัติจากผู้มีอำนาจบริษัทฯ ที่กำหนดไว้

  3. ผู้อนุมัติรายการจะต้องตรวจสอบหาสาเหตุเบื้องต้นก่อนการอนุมัติทุกครั้ง
  โดยมีหลักเกณฑ์การกำหนดผู้มีอำนาจอนุมัติ ดังนี้

ตารางแสดงหลักเกณฑ์การกำหนดผู้มีอำนาจอนุมัติในการแก้ไขรายการซื้อขายหลักทรัพย์ผิดพลาด

+----------------------+-------+----------+-----------+-------+------+
| รายการ               | เจ    | ผ        | ผู้ช        | ร     | กรร  |
|                      | ้าหน้าที่ | ู้อำนวยการ | ่วยกรรมการ | องกรร | มการ |
|                      | ผู้ส    | ฝ่ายค     | ผู้จัด       | มการผ | บ    |
|                      | ่งคำสั่ง | ้าหลักทรัพย์ | การสายงาน | ู้จัดการ | ริหาร |
|                      |       |          | ค้าหลัทรัพย์  |       |      |
+----------------------+-------+----------+-----------+-------+------+
| 1.                   | ✓     | ✓        | ✓         | ✓     | ✓    |
| ไ                    |       |          |           |       |      |
| ม่มีความเสียหายเป็นตัวเงิน |       |          |           |       |      |
+----------------------+-------+----------+-----------+-------+------+
| 2.                   | ✓     | ✓        | ✓         | ✓     | ✓    |
| มีความเสียหายเป็นตัวเงิน  |       |          |           |       |      |
| :                    |       |          |           |       |      |
| ไม่เกิน 10,000 บาท     |       |          |           |       |      |
+----------------------+-------+----------+-----------+-------+------+
|   > 10,000 บาท ไม่เกิน |       | ✓        | ✓         | ✓     | ✓    |
|   50,000 บาท         |       |          |           |       |      |
+----------------------+-------+----------+-----------+-------+------+
|   > 50,000 บาท ไม่เกิน |       |          | ✓         | ✓     | ✓    |
|   100,000 บาท        |       |          |           |       |      |
+----------------------+-------+----------+-----------+-------+------+
|   > 100,000 บาท      |       |          |           | ✓     | ✓    |
|   ไม่เกิน 500,000 บาท  |       |          |           |       |      |
+----------------------+-------+----------+-----------+-------+------+
|   > 500,000 บาท      |       |          |           |       | ✓    |
+----------------------+-------+----------+-----------+-------+------+

  4. บริษัทฯ ไม่มีนโยบายที่จะนำรายการผิดพลาดเข้าบัญชีบริษัท (Error Port)
  เว้นแต่เป็นรายการแก้ไขที่ไม่สามารถดำเนินการให้แล้วเสร็จภายในสิ้นวันนั้น
  โดยต้องได้รับอนุมัติจากผู้มีอำนาจของบริษัทฯ ตั้งแต่รองกรรมการผู้จัดการขึ้นไป

  5. กำหนดให้ดำเนินการปิดรายการแก้ไขรายการซื้อขายหลักทรัพย์ผิดพลาดอย่างช้าภายใน
  12.30 น. ของวันทำการถัดไป
  เว้นแต่จะได้รับอนุมัติจากผู้มีอำนาจตั้งแต่ผู้ช่วยกรรมการผู้จัดการสายงานการตลาดขึ้นไป

การพิจารณาทบทวนวงเงิน

บริษัทฯ กำหนดให้เจ้าหน้าที่ฝ่ายค้าหลักทรัพย์
และฝ่ายบริหารความเสี่ยงร่วมกันพิจารณาทบทวนวงเงินและข้อมูลเกี่ยวกับลูกค้าอย่างน้อยปีละครั้ง
เว้นแต่กรณีที่มีการเปลี่ยนแปลงข้อมูลที่มีนัยสำคัญ
ให้เจ้าหน้าที่ดำเนินการพิจารณาทบทวนวงเงินที่เหมาะสมให้แก่ลูกค้าโดยเร็ว

งานวิจัย

การได้รับข้อมูลข่าวสารและการวิเคราะห์ที่ถูกต้อง แม่นยำ และรวดเร็ว
เป็นปัจจัยที่สำคัญประการหนึ่งในการตัดสินใจลงทุน ซึ่งบริษัทฯ
ได้เล็งเห็นถึงความสำคัญของการวิเคราะห์ข่าวสารข้อมูลดังกล่าว
จึงให้ความสำคัญแก่ฝ่ายวิเคราะห์หลักทรัพย์เป็นอย่างมาก ฝ่ายวิเคราะห์หลักทรัพย์ของบริษัทฯ
จะทำการวิเคราะห์ครอบคลุมทั้งในด้านกลยุทธ์การลงทุน ภาวะตลาดหลักทรัพย์
การวิเคราะห์ปัจจัยพื้นฐานด้านเศรษฐกิจ ด้านอุตสาหกรรม ปัจจัยพื้นฐานรายบริษัท
และการวิเคราะห์ทางเทคนิค รวมถึงการวิเคราะห์ด้านตราสารอนุพันธ์
โดยมีเป้าหมายในการให้คำแนะนำในการลงทุนแก่เจ้าหน้าที่การตลาดและลูกค้าของบริษัทฯ
ด้วยความถูกต้องตามหลักวิชาการและรวดเร็วทันต่อเหตุการณ์
เพื่อให้ลูกค้าได้รับข้อมูลเพื่อเป็นประโยชน์ต่อการตัดสินใจลงทุน
อันจะส่งผลให้ได้รับผลตอบแทนจากการลงทุนในระดับที่ดี

ฝ่ายวิเคราะห์หลักทรัพย์ของบริษัทฯ
ประกอบด้วยนักวิเคราะห์ที่มีประสบการณ์ทำการวิเคราะห์หมวดอุตสาหกรรมที่สำคัญ
รวมถึงบริษัทขนาดเล็กหรือบริษัทในหมวดอุตสาหกรรมที่มีมูลค่าตลาดไม่สูงแต่มีศักยภาพในการดำเนินธุรกิจในระดับที่ดี
ในปัจจุบันบทวิเคราะห์ของบริษัทฯครอบคลุมหลักทรัพย์ของบริษัทจดทะเบียนประมาณ 129 หลักทรัพย์
หรือประมาณร้อยละ 87.7 ของมูลค่าตลาดรวมของตลาดหลักทรัพย์ฯ
โดยมีรูปแบบรายงานที่หลากหลายตามกลุ่มลูกค้าเป้าหมาย

4.1.2 ธุรกิจวาณิชธนกิจ

ปัจจุบัน บริษัทฯ ประกอบธุรกิจวาณิชธนกิจโดยให้บริการเป็นที่ปรึกษาทางการเงิน
การจัดจำหน่ายหลักทรัพย์และรับประกันการจำหน่ายหลักทรัพย์
โดยทีมงานซึ่งประกอบด้วยบุคลากรที่มีประสบการณ์และมีความเชี่ยวชาญ
อีกทั้งมีความรู้ในด้านตลาดเงินและตลาดทุนทั้งในและต่างประเทศ โดยบริษัทฯ
ได้รับความเห็นชอบจากสำนักงาน ก.ล.ต. ในการให้บริการเป็นที่ปรึกษาทางการเงินตั้งแต่วันที่ 30
กันยายน 2545
และยังได้รับใบอนุญาตจากกระทรวงการคลังให้ประกอบธุรกิจการจัดจำหน่ายหลักทรัพย์อีกด้วย

ปี 2555 บริษัทฯ และบริษัทย่อยมีรายได้จากธุรกิจวาณิชธนกิจ จำนวน 64.14 ล้านบาท
ส่วนของบริษัทฯ 64.14 ล้านบาท คิดเป็นร้อยละ 3.54 และ 3.76 ของรายได้รวม

ปี 2554 บริษัทฯ และบริษัทย่อยมีรายได้จากธุรกิจวาณิชธนกิจ จำนวน 17.50 ล้านบาท
ส่วนของบริษัทฯ 15.30 ล้านบาท คิดเป็นร้อยละ 1.08 และ 1.03 ของรายได้รวม

ปี 2553 บริษัทฯ และบริษัทย่อยมีรายได้จากธุรกิจวาณิชธนกิจ จำนวน 11.45 ล้านบาท
ส่วนของบริษัทฯ 8.04 ล้านบาท คิดเป็นร้อยละ 0.89 และ 0.68 ของรายได้รวม

ตารางแสดงแยกรายได้ค่าธรรมเนียมธุรกิจวาณิชธนกิจ

  ----------------------------------- ------------ ------------ ------------
  รายได้ค่าธรรมเนียม (บาท)               ปี 2553 *     ปี 2554 *     ปี 2555 *

  1.                                  4,729,092    6,962,256    21,971,843
  รายได้ค่าธรรมเนียมการจัดจำหน่ายหลักทรัพย์                             

  2. รายได้ค่าธรรมเนียมที่ปรึกษาทางการเงิน   6,716,309    10,540,281   42,142,430

  รวม                                 11,445,401   17,502,537   64,114,273
  ----------------------------------- ------------ ------------ ------------

* งบการเงินรวม

นอกจากการเป็นที่ปรึกษาทางการเงินในการออกและเสนอขายหลักทรัพย์แล้ว บริษัทฯ
ยังให้บริการในการเป็นที่ปรึกษาด้านอื่นๆ อีก เช่น

-   การควบรวมกิจการ และการเข้าครอบงำกิจการ

-   การปรับปรุงโครงสร้างทางการเงิน

-   การศึกษาความเป็นไปได้ของโครงการหรือบริษัท

-   การประเมินมูลค่ากิจการ

-   การเข้าทำรายการประเภทต่างๆ ของบริษัทจดทะเบียน
    เพื่อให้เป็นไปตามกฎระเบียบของสำนักงาน ก.ล.ต. และตลาดหลักทรัพย์แห่งประเทศไทย
    เช่น การเพิกถอนหลักทรัพย์ของบริษัทจดทะเบียน
    การได้มาและจำหน่ายไปซึ่งสินทรัพย์ของบริษัทจดทะเบียน
    หรือการเข้าทำรายการเกี่ยวโยงกันของบริษัทจดทะเบียน เป็นต้น

ผลงานการเป็นที่ปรึกษาทางการเงินของบริษัทฯ ในปี 2555 มีดังนี้

ตารางแสดงผลงานการเป็นที่ปรึกษาทางการเงิน ในปี 2555

  ---------------------- -----------------------------------------------------
  บริษัทลูกค้า               ลักษณะการให้บริการ

  บมจ. ฟอร์จูน พาร์ท อินดัสตรี้ ที่ปรึกษาทางการเงินในการเสนอขายหุ้นต่อประชาชนทั่วไปเป็นครั้งแรก

  บมจ. ทีวี ไดเร็ค          ที่ปรึกษาทางการเงินในการเสนอขายหุ้นต่อประชาชนทั่วไปเป็นครั้งแรก

  บมจ. สามารถเทลคอม      ที่ปรึกษาทางการเงินในการประเมินมูลค่ากิจการ

  บมจ. ณุศาศิริ             ที่ปรึกษาทางการเงินเพื่อปรับโครงสร้างเงินทุน
  ---------------------- -----------------------------------------------------

สำหรับการจัดจำหน่ายหลักทรัพย์ บริษัทฯ
ให้บริการในการเป็นผู้จัดจำหน่ายและรับประกันการจำหน่ายหลักทรัพย์ทั้งตราสารหนี้และตราสารทุน
ในปี 2555 บริษัทฯ ได้เข้าร่วมจัดจำหน่ายหุ้นสามัญที่เสนอขายต่อประชาชนทั่วไปเป็นครั้งแรก
(IPO) จำนวน 11 หลักทรัพย์ โดยบริษัทฯ
ทำหน้าที่เป็นผู้จัดการการจัดจำหน่ายและรับประกันการจำหน่ายหุ้นสามัญจำนวน 5 บริษัท
และเป็นผู้ร่วมจัดจำหน่ายและรับประกันการจำหน่ายหุ้นสามัญจำนวน 6 บริษัท ทั้งนี้
รายละเอียดผลงานการจัดจำหน่ายและรับประกันการจำหน่ายหลักทรัพย์ของบริษัทฯ ในปี 2555
มีดังนี้

ตารางแสดงผลงานการจัดจำหน่ายและรับประกันการจำหน่ายหลักทรัพย์ของบริษัทฯ ในปี 2555

+----------------------+-----------------------------------------------+
| บริษัท                 | ลักษณะการให้บริการ                               |
+======================+===============================================+
| บมจ. ปัญจวัฒนาพลาสติก   |   ผู้จัดการการจัดจำหน่ายแ                          |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. ทีวี ไดเร็ค        |   ผู้จัดการการจัดจำหน่ายแ                          |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. ฟอร์จูน พาร์ท      |   ผู้จัดการการจัดจำหน่ายแ                          |
| อินดัสตรี้               | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. โปรเจค แพลนนิ่ง   |   ผู้จัดการการจัดจำหน่ายแ                          |
| เซอร์วิส               | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. ที.เอ็ม.ซี.        |   ผู้จัดการการจัดจำหน่ายแ                          |
| อุตสาหกรรม            | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. เอเชีย เอวิเอชั่น   |   ผู้ร่วมจัดจำหน่ายแ                               |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. เจ เอ็ม ที        |   ผู้ร่วมจัดจำหน่ายแ                               |
| เน็ทเวอร์ค เซอร์วิสเซ็ส   | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. ที เอส ฟลาวมิลล์   |   ผู้ร่วมจัดจำหน่ายแ                               |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. อนันดา           |   ผู้ร่วมจัดจำหน่ายแ                               |
| ดีเวลลอปเม้นท์          | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. บิวตี้ คอมมูนิตี้      |   ผู้ร่วมจัดจำหน่ายแ                               |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+
| บมจ. ดีเอ็นเอ 2002     |   ผู้ร่วมจัดจำหน่ายแ                               |
|                      | ละรับประกันการจำหน่ายหุ้นสามัญที่เสนอขายต่อประชาชนทั่วไป |
|                      |   เป็นครั้งแรก (IPO)                             |
+----------------------+-----------------------------------------------+

ซึ่งนอกจากบริษัทฯ จะได้รับค่าธรรมเนียมจากการเป็นที่ปรึกษาทางการเงิน
และการจัดจำหน่ายและรับประกันการจำหน่ายหลักทรัพย์แล้ว
การให้บริการดังกล่าวยังเป็นการสนับสนุนธุรกิจนายหน้าซื้อขายหลักทรัพย์
โดยสร้างความพึงพอใจให้แก่ลูกค้าจากการได้รับจัดสรรหุ้นใหม่ที่เสนอขายอีกทางหนึ่งด้วย

4.1.3 ธุรกิจการลงทุน

บริษัทฯ ได้จัดให้มีฝ่ายค้าหลักทรัพย์เพื่อบัญชีบริษัท รับผิดชอบดูแลธุรกิจการลงทุนของบริษัท
มีนโยบายลงทุนในตราสารทุน ตราสารหนี้ หุ้นกู้ หน่วยลงทุน หรือลงทุนในกิจการนอกตลาดหลักทรัพย์
ภายใต้กฎระเบียบที่ทางการกำหนดอย่างเคร่งครัด โดยมีวัตถุประสงค์เพื่อการค้าในระยะสั้น
และลงทุนในระยะยาว คณะกรรมการบริษัท เป็นผู้พิจารณาจัดสรรวงเงิน กำหนดแนวทางหลักเกณฑ์
ระเบียบวิธีปฏิบัติ
และนโยบายการลงทุนที่ชัดเจนสอดคล้องกับการกำกับดูแลตามประกาศที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์
ซึ่งบริษัทได้รับผลตอบแทนจากกำไรจากการซื้อขายหลักทรัพย์ เงินปันผล และดอกเบี้ยรับ

นโยบายการซื้อขายหลักทรัพย์เพื่อบัญชีบริษัท

1. กำหนดวงเงินลงทุนที่เหมาะสม และมูลค่าเงินลงทุน ณ ขณะใดขณะหนึ่ง
ต้องไม่เกินมูลค่ารวมที่บริษัทกำหนด

  2. รายชื่อหลักทรัพย์ที่จะลงทุน ให้เป็นไปตามมติของคณะกรรมการบริษัท และ
  มูลค่าการถือครองหลักทรัพย์แต่ละหลักทรัพย์ ของแต่ละบัญชี ณ ขณะใดขณะหนึ่ง
  ต้องไม่เกินที่บริษัทกำหนด

3. กำหนดนโยบายบริหารความเสี่ยง
โดยให้ทำการขายหลักทรัพย์เพื่อจำกัดจำนวนผลขาดทุนรวมที่อาจเกิดขึ้น (Stop Loss) ทันที
เมื่อผลขาดทุนรวม (Total Loss) ณ ขณะใดขณะหนึ่ง ถึงเกณฑ์ที่บริษัทกำหนด

4. ปฎิบัติตามกฏ ระเบียบ หรือประกาศของ สำนักงาน ก.ล.ต.
หรือตลาดหลักทรัพย์แห่งประเทศไทย

ปี 2555 บริษัทฯ และบริษัทย่อย มีรายได้จากธุรกิจการลงทุน จำนวน 157.62 ล้านบาท
หรือคิดเป็นร้อยละ 8.70 ของรายได้รวม ส่วนของบริษัทฯ มีรายได้จำนวน 155.72 ล้านบาท
หรือคิดเป็นร้อยละ 9.13 ของรายได้รวม

ปี 2554 บริษัทฯ และบริษัทย่อย มีรายได้จากธุรกิจการลงทุน จำนวน 121.31 ล้านบาท
หรือคิดเป็นร้อยละ 7.47 ของรายได้รวม ส่วนของบริษัทฯ มีรายได้จำนวน 117.33 ล้านบาท
หรือคิดเป็นร้อยละ 7.87 ของรายได้รวม

ปี 2553 บริษัทฯ และบริษัทย่อย มีรายได้จากธุรกิจการลงทุน จำนวน 54.47 ล้านบาท
หรือคิดเป็นร้อยละ 4.22 ของรายได้รวม ส่วนของบริษัทฯ มีรายได้จำนวน 26.62 ล้านบาท
หรือคิดเป็นร้อยละ 2.26 ของรายได้รวม

4.1.4 ธุรกิจตราสารหนี้

ปัจจุบัน บริษัทฯ เป็นสมาชิกของสมาคมตลาดตราสารหนี้ไทย
และตลาดตราสารหนี้แห่งประเทศไทยในการให้บริการเป็นตัวแทนและซื้อขายตราสารหนี้
ให้บริการแก่นักลงทุนในการซื้อขายตราสารหนี้
โดยนักลงทุนทั่วไปสามารถเปิดบัญชีเพื่อซื้อขายตราสารหนี้ควบคู่ไปกับการเปิดบัญชีซื้อขายหลักทรัพย์ได้

ภาวะการลงทุนในตลาดตราสารหนี้แห่งประเทศไทย ยังคงได้รับความสนใจจากนักลงทุนรายย่อยน้อย
ทำให้บริษัทฯ พิจารณาที่ยังคงจะเน้นการให้บริการด้านตลาดทุนเป็นหลัก

4.1.5 ธุรกิจซื้อขายสัญญาซื้อขายล่วงหน้า

บริษัทฯ ได้รับอนุญาตจากสำนักงาน ก.ล.ต. เมื่อวันที่ 14 ตุลาคม 2548
ให้ประกอบธุรกิจซื้อขายสัญญาซื้อขายล่วงหน้า รวมทั้งคุณสมบัติครบถ้วนในการเป็นสมาชิกของบริษัท
ตลาดอนุพันธ์ (ประเทศไทย) จำกัด (มหาชน) (Thailand Futures Exchange “TFEX”)
และบริษัท สำนักหักบัญชี (ประเทศไทย) จำกัด (Thailand Clearing House “TCH”)
โดยบริษัทฯ ได้เริ่มเปิดให้บริการการซื้อขายสัญญาซื้อขายล่วงหน้า ตั้งแต่วันที่ 17 มีนาคม 2551
เป็นต้นมา

ปี 2555 มีบัญชีซื้อขายสัญญาซื้อขายล่วงหน้า 3,695 บัญชี ปริมาณการซื้อขายรวมทั้งสิ้น 879,906
สัญญา รายได้ค่านายหน้าจากการซื้อขายสัญญาซื้อขายล่วงหน้าของ บริษัทฯ จำนวน 140.02
ล้านบาท บริษัทย่อยไม่มีธุรกรรมด้านซื้อขายสัญญาล่วงหน้า

ปี 2554 มีบัญชีซื้อขายสัญญาซื้อขายล่วงหน้า 3,364 บัญชี ปริมาณการซื้อขายรวมทั้งสิ้น 857,604
สัญญา รายได้ค่านายหน้าจากการซื้อขายสัญญาซื้อขายล่วงหน้าของ บริษัทฯ จำนวน 179.39
ล้านบาท บริษัทย่อยไม่มีธุรกรรมด้านซื้อขายสัญญาล่วงหน้า

ปี 2553 มีบัญชีซื้อขายสัญญาซื้อขายล่วงหน้า 1,867 บัญชี ปริมาณการซื้อขายรวมทั้งสิ้น 263,611
สัญญา รายได้ค่านายหน้าจากการซื้อขายสัญญาซื้อขายล่วงหน้าของ บริษัทฯ และบริษัทย่อยจำนวน
67.79 ล้านบาท ส่วนของบริษัทฯ 58.96 ล้านบาท

แผนงานธุรกิจและแผนงานด้านตลาดของธุรกิจซื้อขายสัญญาซื้อขายล่วงหน้า
จะสร้างฐานลูกค้าจากกลุ่มลูกค้าเดิมที่ซื้อขายหลักทรัพย์กับบริษัทฯ
เนื่องจากลูกค้ากลุ่มนี้จะมีความรู้ความเข้าใจในการลงทุนระดับหนึ่ง สำหรับลูกค้ารายใหม่ของบริษัทฯ
จะเน้นลูกค้าที่มีฐานะทางการเงินที่มั่นคง
มีความรู้และความเข้าใจเกี่ยวกับธุรกรรมทั้งการลงทุนในหลักทรัพย์และสัญญาซื้อขายล่วงหน้าเป็นอย่างดี
นอกจากนั้นบริษัทฯ ยังได้ดำเนินการอบรมให้ความรู้กับลูกค้าและผู้สนใจ
ให้เข้าใจถึงกลยุทธ์การลงทุน ผลตอบแทนและความเสี่ยงที่เกิดขึ้นจากการลงทุน
เพื่อให้สามารถใช้ประโยชน์จากตราสารอนุพันธ์ในการลงทุน หรือใช้เพื่อป้องกันความเสี่ยงได้

ตารางแสดงมูลค่าการซื้อขายสัญญาซื้อขายล่วงหน้า

  --------------------------------- ------------- ------------ ------------
                                    ปี 2553        ปี 2554       ปี 2555

  ปริมาณการซื้อขายรวมของตลาดอนุพันธ์      4,519,436     10,027,116   10,457,928
  (สัญญา)                                                       

  จำนวนบริษัทหลักทรัพย์ที่เปิดดำเนินการ      41            41           37

  ปริมาณการซื้อขายรวมของบริษัทฯ (สัญญา)   263,611       857,604      879,906

  ส่วนแบ่งการตลาด (ร้อยละ)             2.92          4.28         4.21

  อันดับส่วนแบ่งการตลาด                 13            7            8
  --------------------------------- ------------- ------------ ------------

4.1.6 ธุรกิจตัวแทนสนับสนุนการซื้อ / ขายคืนหน่วยลงทุน

ธุรกิจการเป็นตัวแทนสนับสนุนการซื้อ / ขายคืนหน่วยลงทุนของกองทุนรวม
เป็นบริการด้านการลงทุนในกองทุนรวมที่อำนวยความสะดวกแก่ลูกค้าภายใต้แนวคิดการให้บริการจุดเดียวแบบครบวงจรโดยลูกค้าสามารถทำรายการซื้อ
ขาย และสับเปลี่ยนกองทุนรวมได้ทุกประเภท จากทุกบริษัทหลักทรัพย์จัดการกองทุนรวม (บลจ.)
ที่บริษัทเป็นตัวแทนฯ พร้อมข้อมูลเชิงเปรียบเทียบ
และการนำเสนอสรุปรายการลงทุนทั้งหมดในรายงานฉบับเดียวซึ่งทำให้การลงทุนในกองทุนรวมเป็นเรื่องง่ายสำหรับลูกค้า

ในปีที่ผ่านมา บริษัทได้เริ่มให้บริการลูกค้าผ่านระบบ Omnibus
ซึ่งเพิ่มความสะดวกสบายในการลงทุนในกองทุนรวมเพียงลูกค้าเปิดบัญชีกองทุนกับบริษัทก็สามารถทำรายการซื้อ
ขาย และสับเปลี่ยนกองทุนรวมจากทุกบริษัทหลักทรัพย์จัดการกองทุนรวมที่บริษัทเป็นตัวแทนฯ
พร้อมกันนั้นบริษัทได้เพิ่มช่องทางการส่งคำสั่ง / ทำรายการกองทุนรวมผ่านทางโทรศัพท์

ณ สิ้นปี 2555
บริษัทรับเป็นตัวแทนสนับสนุนการขายและรับซื้อคืนหน่วยลงทุนให้กับบริษัทหลักทรัพย์จัดการกองทุน
จำนวน 17 แห่ง ได้แก่

1.  บริษัทหลักทรัพย์จัดการกองทุนกรุงไทย จำกัด (มหาชน)

2.  บริษัทหลักทรัพย์จัดการกองทุนกสิกรไทย จำกัด

3.  บริษัทหลักทรัพย์จัดการกองทุนทหารไทย จำกัด

4.  บริษัทหลักทรัพย์จัดการกองทุนทิสโก้ จำกัด

5.  บริษัทหลักทรัพย์จัดการกองทุนไทยพาณิชย์ จำกัด

6.  บริษัทหลักทรัพย์จัดการกองทุนเกียรตินาคิน จำกัด

7.  บริษัทหลักทรัพย์จัดการกองทุนซีไอเอ็มบี-พรินซิเพิล จำกัด

8.  บริษัทหลักทรัพย์จัดการกองทุนฟินันซ่า จำกัด

9.  บริษัทหลักทรัพย์จัดการกองทุนยูโอบี (ไทย) จำกัด

10. บริษัทหลักทรัพย์จัดการกองทุนอเบอร์ดีน จำกัด

11. บริษัทหลักทรัพย์จัดการกองทุนกรุงศรี จำกัด

12. บริษัทหลักทรัพย์จัดการกองทุนเอ็มเอฟซี จำกัด (มหาชน)

13. บริษัทหลักทรัพย์จัดการกองทุนแอสเซทพลัส จำกัด

14. บริษัทหลักทรัพย์จัดการกองทุนไอเอ็นจี (ประเทศไทย) จำกัด

15. บริษัทหลักทรัพย์จัดการกองทุนโซลาริส จำกัด

16. บริษัทหลักทรัพย์จัดการกองทุนรวมวรรณ จำกัด

17. บริษัทหลักทรัพย์จัดการกองทุนธนชาต จำกัด

ตารางแสดงขนาดของกองทุน

  ---------------------- ----------- ----------- ----------- --------------
                         ปี 2554      ปี 2555      เปลี่ยนแปลง   % การเปลี่ยนแปลง

  มูลค่าทรัพย์สินสุทธิ (ล้านบาท) 621.11      2,069.81    1,448.70    233.24%
  ---------------------- ----------- ----------- ----------- --------------

ในปี 2556 บริษัทยังคงมีแผนงานพัฒนาระบบการให้บริการด้านกองทุนรวมอย่างต่อเนื่อง
โดยเน้นที่การพัฒนาช่องทางให้บริการกองทุนรวมผ่านระบบอินเตอร์เน็ต
และเพิ่มความหลากหลายของผลิตภัณฑ์กองทุนรวม

4.1.7 ธุรกิจการยืมและให้ยืมหลักทรัพย์

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์
เมื่อวันที่ 25 สิงหาคม 2553 และเริ่มให้บริการตั้งแต่วันที่ 16 กันยายน 2553 เป็นต้นมา

บริษัทฯ ทำหน้าที่เป็นคู่สัญญากับผู้ยืมและผู้ให้ยืมหลักทรัพย์
โดยจัดให้ลูกค้าผู้มีความประสงค์จะยืมหลักทรัพย์
หรือให้ยืมหลักทรัพย์ได้สามารถดำเนินการตามความประสงค์
ธุรกรรมนี้ช่วยพัฒนาให้นักลงทุนมีทางเลือกเพิ่มขึ้นในการลงทุนในตลาดหลักทรัพย์ฯ
ในสภาวะที่ตลาดมีความผันผวน รายละเอียดโดยสรุปของธุรกรรมมีดังนี้

  1. บริษัทฯ ให้ยืมหลักทรัพย์กับลูกค้าเพื่อให้ลูกค้าทำการขายชอร์ต ซึ่งตลาดหลักทรัพย์ฯ
  อนุญาตให้ขายชอร์ตได้เฉพาะหลักทรัพย์ที่อยู่ในดัชนี SET100 และ ETF
  และการขายชอร์ตสามารถกระทำผ่านบัญชีเงินสดและบัญชีเครดิตบาลานซ์

2.  ผู้ยืมจะเสียค่าธรรมเนียมการยืมหลักทรัพย์ให้กับบริษัทฯ
    ผู้ให้ยืมจะได้รับค่าธรรมเนียมการยืมหลักทรัพย์จากบริษัทฯ

  3. สิทธิประโยชน์จากการถือหลักทรัพย์ที่นำมาให้ยืมยังคงเป็นของผู้ให้ยืม

  ปี 2555 บริษัทฯ มีรายได้ค่าธรรมเนียมการยืมและให้ยืมหลักทรัพย์ จำนวน 3.29 ล้านบาท
  หรือคิดเป็นร้อยละ 0.19 ของรายได้รวม

ปี 2554 บริษัทฯ มีรายได้ค่าธรรมเนียมการยืมและให้ยืมหลักทรัพย์ จำนวน 3.78 ล้านบาท
หรือคิดเป็นร้อยละ 0.25 ของรายได้รวม

ปี 2553 บริษัทฯ มีรายได้ค่าธรรมเนียมการยืมและให้ยืมหลักทรัพย์ จำนวน 0.05 ล้านบาท
หรือคิดเป็นร้อยละ 0.004 ของรายได้รวม

4.1.8 ธุรกิจซื้อขายหลักทรัพย์ต่างประเทศ (Global Trading)

บริษัทให้บริการลูกค้าด้านการซื้อขายหลักทรัพย์ในตลาดหลักทรัพย์ต่างประเทศ
ด้วยโปรแกรมการซื้อขายหลักทรัพย์ผ่านระบบอินเตอร์เน็ตที่มีประสิทธิภาพ
และมีระบบรักษาความปลอดภัยของข้อมูลที่ได้มาตราฐานเป็นที่ยอมรับในระดับสากล
สามารถซื้อขายหลักทรัพย์ได้กว่า 13 ตลาดทุนทั่วโลก จากการร่วมมือกันพัฒนาระบบ ระหว่าง
บริษัทและ OCBC Securities ในประเทศสิงคโปร์ ซึ่งสามารถอำนวยความสะดวกให้นักลงทุน
สามารถจัดการ Portfolio การลงทุนเองได้อย่างง่ายดายภายใต้การเปิดบัญชีครั้งเดียว
ทั้งยังรองรับการชำระราคาได้หลายสกุลเงิน (Multi Currency Settlement)
โดยไม่ต้องเปิดบัญชีเงินฝากต่างประเทศ (FCD: Foreign Currency Deposit Account)
ลูกค้าสามารถย้ายเงินลงทุนจากตลาดอื่นไปสู่ตลาดที่มีแนวโน้มที่ให้ผลตอบแทนที่สูงกว่าได้ตลอดเวลา

บริษัทให้บริการลูกค้าด้านการลงทุนในตลาดหลักทรัพย์ต่างประเทศในตลาดหลักๆ ก่อน เช่น
Singapore Stock Exchange, Hong Kong Stock Exchange, NASDAQ, New York
Stock Exchange และ American Stock Exchange
โดยอนาคตจะเปิดให้บริการเพิ่มขึ้นอย่างเต็มรูปแบบ

4.2 การตลาด ภาวะอุตสาหกรรมและการแข่งขัน

4.2.1 ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ณ สิ้นปี 2555 ดัชนีตลาดหลักทรัพย์แห่งประเทศไทย ปิดที่ระดับ 1,391.93 จุด เพิ่มขึ้นจาก
1,025.32 จุด เมื่อสิ้นปี 2554 หรือคิดเป็นการเพิ่มขึ้นร้อยละ 35.76
โดยมูลค่าการซื้อขายหลักทรัพย์รวมของตลาด SET และ MAI เฉลี่ยต่อวันในปี 2555 เพิ่มขึ้นเป็น
32,304 ล้านบาทซึ่งทำสถิติสูงสุดตั้งแต่ตลาดหลักทรัพย์ฯเปิดทำการซื้อขายเป็นปีที่ 3 ติดต่อกัน
คิดเป็นการเพิ่มขึ้นร้อยละ 9.6 จาก 29,473 ล้านบาท ในปี 2554 มีการระดมทุนผ่านตลาด SET
และ MAI รวม 18 บริษัท มูลค่าการระดมทุนทั้ง IPO
และการระดมทุนใหม่ของบริษัทจดทะเบียนสูงสุดในรอบ 10 ปี รวม 257,819 ล้านบาท
บริษัทจดทะเบียนเพิ่มเป็น 558 บริษัท ณ สิ้นปี 2555
และมูลค่าหลักทรัพย์รวมตามราคาตลาดทำสถิติสูงสูดทั้งสองตลาด โดย SET อยู่ที่ 11,831,448.07
ล้านบาท และ MAI อยู่ที่ 133,017.08 ล้านบาท ณ สิ้นปี 2555 หรือเพิ่มขึ้นร้อยละ 40.7
และร้อยละ 70.1 ตามลำดับ มูลค่าหลักทรัพย์รวมอยู่ที่ 11,964,465 ล้านบาท เพิ่มขึ้นร้อยละ 41
มูลค่าฯรวมจัดอยู่ในอันดับที่ 26 เมื่อเทียบกับตลาดหลักทรัพย์ทั่วโลก จากลำดับที่ 52 ในปีก่อน

ในปี 2555 การลงทุนในตลาดหลักทรัพย์ฯ มีความคึกคัก ดัชนีตลาดหลักทรัพย์ทั้ง SET และ MAI
ปิดตลาดปลายปี 2555 ที่จุดสูงสุดใหม่ทั้งสองตลาด โดย SET Index ทำสถิติสูงสุดในรอบ 16 ปี
10 เดือน โดยสามารถขึ้นไปแตะระดับสูงสุดในปีได้ที่ 1,397.19 ในวันที่ 27 ธ.ค. 2555
และปิดสิ้นปีที่ระดับ 1,391.93 จุด มูลค่าหลักทรัพย์ตามราคาตลาดทำสถิติสูงสุดที่ระดับ 11.83
ล้านล้านบาท สำหรับ MAI Index ทำสถิติสูงสุดใหม่อย่างต่อเนื่องที่ 415.89 จุด ในวันเดียวกับกับ
SET index คือวันที่ 27 ธันวาคม 2555 และปิดตลาดที่ 415.68 จุด
โดยมูลค่าหลักทรัพย์ตามราคาตลาดขึ้นทำสถิติสูงสุดใหม่ที่ระดับ 1.33 แสนล้านบาท
ตลาดหลักทรัพย์ฯได้รับปัจจัยบวกจากสภาพคล่องในตลาดโลกที่เพิ่มขึ้นอย่างมหาศาลจากการดำเนินมาตรการผ่อนคลายเชิงปริมาณจากธนาคารกลางในประเทศสหรัฐฯ
และกลุ่มยูโรป ส่งผลให้มีเงินทุนไหลเข้าไปยังประเทศในตลาดเกิดใหม่ รวมถึงประเทศไทย
ความเสี่ยงในปัญหาวิกฤตหนี้สาธารณะในยุโรปลดลง ขณะที่ปัจจัยในประเทศ
เศรษฐกิจไทยได้รับแรงหนุนจากมาตรการภาครัฐฯ
เพื่อกระตุ้นการใช้จ่ายการบริโภคในภาคเอกชนหลังเกิดอุทกภัยในปี 2554
ส่งผลให้การปรับตัวเพิ่มขึ้นของ SET Index ในปี 2555 ปรับเพิ่มขึ้นสูงถึงร้อยละ 35.76
เป็นในอัตราสูงสุดในภูมิภาค และปรับขึ้นมากกว่าดัชนีอ้างอิงที่สำคัญของภูมิภาค
รวมถึงดัชนีที่สำคัญอื่นในตลาดโลก เช่น ดัชนี MSCI Emerging Markets ซึ่งปรับเพิ่มขึ้นร้อยละ
15.15 จากสิ้นปี 2554 และดัชนี MSCI Asia Ex Japan ซึ่งปรับขึ้นร้อยละ 18.72
สำหรับดัชนีตลาดหลักทรัพย์สหรัฐฯ (DJIA) ปรับขึ้นเพียงร้อยละ 7.26 ส่วนตลาดหลักทรัพย์จีน
(SHASHR) เป็นตลาดที่ปรับขึ้นน้อยที่สุดเพียงร้อยละ 3.17 สำหรับราคาทองคำให้ผลตอบแทนร้อยละ
7.1 จากปี 2554 น้อยกว่าค่าเฉลี่ยผลตอบแทน 10 ปีย้อนหลังที่ทำได้ร้อยละ 20 ต่อปี
ขณะที่ดัชนีราคาสินค้าโภคภัณฑ์โดยรวมปรับตัวลงต่ออีกร้อยละ 0.83 จากปี 2554
และค่าเงินบาทแข็งค่าขึ้นร้อยละ 3.1 จากสิ้นปี 2554 มาปิดที่ 30.59 บาทต่อดอลลาร์สหรัฐ

  ตารางแสดงภาวะตลาดหลักทรัพย์แห่งประเทศไทย

  --------------------------------- ------------ ------------ ------------
                                    ปี 2553       ปี 2554       ปี 2555

  ดัชนีตลาดหลักทรัพย์แห่งประเทศไทย ณ      1,032.76     1,025.32     1,391.93
  สิ้นงวด (จุด)                                                  

  จำนวนบริษัทจดทะเบียน (บริษัท)          540          545          558

  มูลค่าหลักทรัพย์รวมตามราคาตลาด         8,389,812    8,485,006    11,964,465
  (ล้านบาท)                                                    

  มูลค่าการซื้อขายหลักทรัพย์รวม (ล้านบาท)   7,033,947    7,191,481    7,914,567

  มูลค่าการซื้อขายหลักทรัพย์เฉลี่ยต่อวัน       29,066       29,473       32,304
  (ล้านบาท)                                                    

  อัตราส่วนราคาปิดต่อกำไรต่อหุ้น (เท่า)     15.4         12.1         18.3

  อัตราส่วนราคาปิดต่อมูลค่าตามบัญชีต่อหุ้น     2.0          1.9          2.4
  (เท่า)                                                       

  อัตราเงินปันผลตอบแทน (ร้อยละ)         2.9          3.7          3.0
  --------------------------------- ------------ ------------ ------------

ที่มา : ตลาดหลักทรัพย์แห่งประเทศไทย

ณ สิ้นปี 2555 มีจำนวนบริษัทหลักทรัพย์ที่ได้รับใบอนุญาตการเป็นนายหน้าซื้อขายหลักทรัพย์จำนวน 38
บริษัท โดยมีบริษัทหลักทรัพย์ที่เป็นสมาชิกตลาดหลักทรัพย์แห่งประเทศไทยและเปิดดำเนินการจำนวน
32 บริษัท การแข่งขันในธุรกิจหลักทรัพย์ ยังอยู่ในระดับสูง ทั้งด้านราคา ด้านพนักงานการตลาด
รวมถึงการแข่งขันด้านคุณภาพ ผลิตภัณฑ์ทางการเงินที่ให้ทางเลือกในการลงทุนเพิ่มขึ้น
และความหลากหลายในการให้บริการ

ตารางแสดงมูลค่าการซื้อขายหลักทรัพย์และส่วนแบ่งการตลาดของบริษัทฯ

  --------------------------------- ------------ ------------ ------------
                                    ปี 2553       ปี 2554       ปี 2555

  มูลค่าการซื้อขายรวมของบริษัทฯ (ล้านบาท)  560,482.0    645,449.9    852,096.3

  ส่วนแบ่งการตลาดของบริษัทฯ (ร้อยละ)     4.53         5.17         6.19

  อันดับส่วนแบ่งการตลาด                 7            2            2
  --------------------------------- ------------ ------------ ------------

ธุรกิจวาณิชธนกิจ

ภาวะเศรษฐกิจ ภาวะตลาดเงินและตลาดทุน
ตลอดจนเสถียรภาพทางการเมืองของประเทศมีผลต่อความสนใจของบริษัทต่างๆ
ในการนำหลักทรัพย์ของบริษัทเข้ามาทำการจดทะเบียนในตลาดหลักทรัพย์ฯ ในปี 2553
ภาวะเศรษฐกิจมีการขยายตัวอย่างต่อเนื่องจากปี 2552 ทำให้นักลงทุนมีความเชื่อมั่น
ส่งผลทำให้ดัชนีตลาดหลักทรัพย์ปรับตัวเพิ่มขึ้นจาก 734.54 จุด ณ วันที่ 30 ธันวาคม 2552 เป็น
1,032.76 จุด ณ วันที่ 30 ธันวาคม 2553 โดยนักลงทุนต่างชาติมียอดซื้อสุทธิถึงจำนวน
81,723.80 ล้านบาท ทั้งนี้มีบริษัทเข้าจดทะเบียนในตลาดหลักทรัพย์ฯ จำนวน 4 บริษัท
คิดเป็นมูลค่าการระดมทุนจำนวน 6,027.60 ล้านบาท
และมีบริษัทเข้าจดทะเบียนในตลาดหลักทรัพย์ใหม่ จำนวน 7 บริษัท คิดเป็นมูลค่าการระดมทุนจำนวน
688.96 ล้านบาท ในปี 2554
ภาวะเศรษฐกิจต้องเผชิญกับแรงกดดันจากปัญหาหนี้สินของประเทศในสหภาพยุโรป
และวิกฤตมหาอุทกภัยของประเทศไทย ในช่วงปลายปี 2554
ทำให้นักลงทุนต่างชาติมียอดขายสุทธิทั้งปีเป็นจำนวน 5,290.42 ล้านบาท
อย่างไรก็ตามดัชนีตลาดหลักทรัพย์ลดลงเพียงเล็กน้อยจาก 1,032.76 จุด ณ วันที่ 30 ธันวาคม
2553 เป็น 1,025.32 จุด ณ วันที่ 30 ธันวาคม 2554
ทั้งนี้มีบริษัทเข้าจดทะเบียนในตลาดหลักทรัพย์ฯ จำนวน 3 บริษัท คิดเป็นมูลค่าการระดมทุนจำนวน
3,793.75 ล้านบาท และมีบริษัทเข้าจดทะเบียนในตลาดหลักทรัพย์ใหม่ จำนวน 7 บริษัท
คิดเป็นมูลค่าการระดมทุนจำนวน 1,160.24 ล้านบาท สำหรับปี 2555
ภาวะตลาดหุ้นไทยปรับตัวเพิ่มขึ้นมาก
สาเหตุส่วนหนึ่งเกิดจากการใช้นโยบายของรัฐบาลเพื่อกระตุ้นการบริโภคภายในประเทศ เช่น
นโยบายบ้านหลังแรก รถคันแรก การปรับลดอัตราภาษีนิติบุคคล การปรับขึ้นอัตราค่าจ้างขั้นต่ำ
เป็นต้น รวมทั้งการฟื้นตัวอย่างรวดเร็วของภาคธุรกิจภายหลังเหตุการณ์น้ำท่วม
รวมทั้งสถานการณ์ทางการเมืองภายในประเทศที่ค่อนข้างนิ่ง ไม่มีเหตุการณ์ความรุนแรง
ทำให้สามารถสะท้อนปัจจัยพื้นฐานทางเศรษฐกิจที่แข็งแกร่งของประเทศได้ชัดเจนมากยิ่งขึ้น
ส่งผลทำให้ดัชนีตลาดหลักทรัพย์ปรับตัวเพิ่มขึ้นจาก 1,025.32 จุด ณ วันที่ 30 ธันวาคม 2554 เป็น
1,391.93 จุด ณ วันที่ 28 ธันวาคม 2555 โดยนักลงทุนต่างชาติมียอดซื้อสุทธิถึงจำนวน
76,896.93 ล้านบาท ทั้งนี้มีบริษัทเข้าจดทะเบียนในตลาดหลักทรัพย์ฯ จำนวน 8 บริษัท
คิดเป็นมูลค่าการระดมทุนจำนวน 17,181.90 ล้านบาท
และมีบริษัทเข้าจดทะเบียนในตลาดหลักทรัพย์ใหม่ จำนวน 10 บริษัท
คิดเป็นมูลค่าการระดมทุนจำนวน 2,482.17 ล้านบาท

ตารางแสดงรายละเอียดของบริษัทจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่

+----------------------------------+-----------+----------+-----------+
|                                  | ปี 2553    | ปี 2554   | ปี 2555    |
+----------------------------------+-----------+----------+-----------+
| ตลาดหลักทรัพย์แห่งประเทศไทย (SET)    | 1,032.76  | 1,025.32 | 1,391.93  |
|                                  |           |          |           |
| ดัชนีตลาดหลักทรัพย์แห่งประเทศไทย ณ     |           |          |           |
| สิ้นงวด (จุด)                       |           |          |           |
+----------------------------------+-----------+----------+-----------+
| จ                                | 4         | 5        | 8         |
| ำนวนบริษัทจดทะเบียนใหม่ในตลาดหลักทรัพย์ |           |          |           |
+----------------------------------+-----------+----------+-----------+
| มูลค่าการระดมทุน (ล้านบาท) *         | 6,027.60  | 3,793.75 | 17,181.90 |
+----------------------------------+-----------+----------+-----------+
| จำน                              | 6         | 7        | 5         |
| วนบริษัทจดทะเบียนที่เพิกถอนการจดทะเบียน |           |          |           |
+----------------------------------+-----------+----------+-----------+
| จำนวนบริษัทจดทะเบียน                | 473       | 471      | 477       |
+----------------------------------+-----------+----------+-----------+
| มูลค่าหลักทรัพย์รวมตามราคาตลาด        | 8,3       | 8,40     | 11,8      |
| (ล้านบาท)                         | 34,684.11 | 7,696.09 | 31,448.07 |
+----------------------------------+-----------+----------+-----------+
| ตลาดหลักทรัพย์ใหม่ (MAI)             | 272.79    | 264.23   | 415.68    |
|                                  |           |          |           |
| ดัชนีตลาดหลักทรัพย์ใหม่ ณ สิ้นงวด (จุด)   |           |          |           |
+----------------------------------+-----------+----------+-----------+
| จำนว                             | 7         | 7        | 10        |
| นบริษัทจดทะเบียนใหม่ในตลาดหลักทรัพย์ใหม่ |           |          |           |
+----------------------------------+-----------+----------+-----------+
| มูลค่าการระดมทุน (ล้านบาท) *         | 688.96    | 1,160.24 | 2,482.17  |
+----------------------------------+-----------+----------+-----------+
| จำน                              | -         | 1        | -         |
| วนบริษัทจดทะเบียนที่เพิกถอนการจดทะเบียน |           |          |           |
+----------------------------------+-----------+----------+-----------+
| จำนวนบริษัทจดทะเบียน                | 66        | 73       | 81        |
+----------------------------------+-----------+----------+-----------+
| จำนวนบริษัทจดทะเบียนที่ย้ายจาก MAI ไป  | 1         | 1        | 2         |
| SET                              |           |          |           |
+----------------------------------+-----------+----------+-----------+
| จำนวนบริษัทจดทะเบียนที่ย้ายจาก SET ไป  | -         | 2        | -         |
| MAI                              |           |          |           |
+----------------------------------+-----------+----------+-----------+
| มูลค่าหลักทรัพย์รวมตามราคาตลาด        | 55,128.36 | 7        | 1         |
| (ล้านบาท)                         |           | 7,310.14 | 33,017.08 |
+----------------------------------+-----------+----------+-----------+

หมายเหตุ * มูลค่าการระดมทุนคำนวณจากหุ้นทั้งหมดที่ขายให้กับประชาชนทั่วไป (หุ้นเพิ่มทุน,
หุ้นเดิม และหุ้นจัดสรรส่วนเกิน) และการเสนอขายตามโครงการ ESOP

ที่มา : ตลาดหลักทรัพย์แห่งประเทศไทย

เพื่อเป็นการสร้างรายได้เสริมและสนับสนุนธุรกิจนายหน้าซื้อขายหลักทรัพย์
บริษัทหลักทรัพย์หลายแห่งได้หันมาเน้นธุรกิจวาณิชธนกิจจนทำให้การแข่งขันค่อนข้างรุนแรง โดย
มีบริษัทที่ได้รับความเห็นชอบจากสำนักงาน ก.ล.ต. ในการให้บริการที่ปรึกษาทางการเงินจำนวน
75 บริษัท (ณ วันที่ 27 ธันวาคม 2555)
และมีบริษัทหลักทรัพย์ที่ได้รับอนุญาตในการจัดจำหน่ายหลักทรัพย์จำนวน 40 บริษัท
โดยในการแข่งขันส่วนใหญ่จะเน้นการแข่งขันในด้านคุณภาพของทีมงาน
ประสบการณ์และความเชี่ยวชาญของการให้บริการและคำปรึกษาในธุรกรรมต่างๆ
ความคิดริเริ่มในการนำเสนอรูปแบบตราสารทางการเงินใหม่ๆ เพื่อบรรลุความต้องการของลูกค้า
ตลอดจนการสร้างความสัมพันธ์อันดีกับลูกค้า

4.2.2 ข้อได้เปรียบและกลยุทธ์การแข่งขัน

ท่ามกลางภาวะการแข่งขันที่รุนแรงในอุตสาหกรรม
และเพื่อบรรลุเป้าหมายในการเพิ่มส่วนแบ่งการตลาดในธุรกิจนายหน้าซื้อขายหลักทรัพย์ บริษัทฯ
มีข้อได้เปรียบและกลยุทธ์ในการแข่งขันดังนี้

1.  บริการที่มีคุณภาพ รวดเร็วและการสร้างสรรค์ใหม่ๆ (The Innovative Premium
    Broker)

  บริษัทฯ มุ่งเน้นการให้บริการคุณภาพเหนือระดับและการสร้างสรรค์ในรูปแบบใหม่ๆ (The
  Innovative Premium Broker) เพื่อตอบสนองความพอใจสูงสุดให้แก่ลูกค้า เช่น
  การปรับรูปแบบของ website ใหม่ให้มีรูปแบบ การนำเสนอ เนื้อหา
  และข้อมูลภายใต้เทคโนโลยีที่มีความทันสมัย จัดทำหนังสือรายงานบทวิเคราะห์หลักทรัพย์
  Momentum ราย 2 เดือน โดยจัดทำรูปเล่มที่สวยงาม
  และการจัดเนื้อหาที่ต่างจากบทวิเคราะห์ลักษณะเดิม นอกจากนี้ บริษัทฯ
  ยังมีแผนที่จะเสนอบริการใหม่ๆ อย่างต่อเนื่องในอนาคต

2.  การพัฒนาบุคลากรด้านการตลาด

  เนื่องจากธุรกิจหลักทรัพย์เป็นธุรกิจที่เน้นการบริการ บริษัทฯ
  จึงให้ความสำคัญเกี่ยวกับบุคลากรด้านการตลาดเป็นอย่างมาก
  โดยเริ่มตั้งแต่การคัดเลือกบุคลากรที่มีความรู้ความสามารถ และในระหว่างการปฏิบัติงาน บริษัทฯ
  ยังจัดให้มีโครงการอบรมพัฒนาความรู้ความสามารถในด้านต่างๆ
  ให้แก่เจ้าหน้าที่การตลาดอย่างต่อเนื่อง
  ไม่ว่าจะเป็นการฝึกอบรมจากหน่วยงานทั้งภายในและภายนอก เช่น
  การอบรมความรู้เกี่ยวกับผลิตภัณฑ์ทางการเงินเพิ่มเติม การวิเคราะห์ทางเทคนิค
  รวมถึงการอบรมต่างๆ ที่เกี่ยวกับตลาดการเงิน ทั้งนี้ เพื่อให้ลูกค้าของบริษัทฯ
  ได้รับบริการที่ดีที่สุดอย่างต่อเนื่อง

3.  การพัฒนางานวิเคราะห์หลักทรัพย์

  บริษัทฯ
  ให้ความสนับสนุนการพัฒนางานวิจัยควบคู่กับการพัฒนาธุรกิจนายหน้าซื้อขายหลักทรัพย์มาโดยตลอด
  โดยปัจจุบัน บริษัทฯ
  มีสายงานวิจัยเพื่อทำการวิเคราะห์หลักทรัพย์ที่ครอบคลุมการวิเคราะห์หลักทรัพย์ถึงจำนวน 129
  หลักทรัพย์ ซึ่งมีมูลค่าตลาดคิดเป็นประมาณร้อยละ 87.7 ของมูลค่าตลาดรวมของตลาดหลักทรัพย์ฯ
  ด้วยเจ้าหน้าที่วิเคราะห์หลักทรัพย์ที่มีความเชี่ยวชาญในอุตสาหกรรมต่างๆ
  จึงทำให้บทวิเคราะห์หลักทรัพย์ของบริษัทฯ
  เป็นที่ยอมรับซึ่งสามารถเห็นได้จากการที่มีบทวิเคราะห์หลักทรัพย์ของบริษัทฯ
  ถูกนำเสนอตามสื่อต่างๆ อย่างสม่ำเสมอ นอกจากนี้บริษัทฯยังมีทีมวิเคราะห์ด้านเศรษฐกิจ
  ทีมวิเคราะห์เทคนิค และทีมวิเคราะห์ตลาดอนุพันธ์ซึ่งเป็นที่ยอมรับอย่างกว้างขวาง
  โดยได้รับรางวัลทีมวิจัยยอดเยี่ยมด้านตราสารอนุพันธ์ จากสมาคมนักวิเคราะห์หลักทรัพย์
  นอกจากนี้บริษัทยังได้ร่วมมือกับบริษัทหลักทรัพย์ โอซีบีซี ประเทศสิงคโปร์
  สถาบันการเงินซึ่งมีเครือข่ายทั่วโลกในการพัฒนาและส่งมอบงานวิจัยเพื่อขยายช่องทางการตลาดในการดึงดูดนักลงทุนต่างประเทศเข้ามาลงทุนในประเทศไทย
  และนำลงทุนไทยไปลงทุนต่างประเทศด้วย

  บริษัทมีบทวิเคราะห์ต่างๆกว่า 10 ประเภทออกเผยแพร่ให้กับลูกค้าเป็นรายวัน
  และรายเดือนคู่ไปกับการวิเคราะห์สถานการณ์ธุรกิจอย่างทันเหตุการณ์อย่างสม่ำเสมอเพื่อให้ข้อมูลแก่นักลงทุน

4.  การพัฒนาบริการด้านวาณิชธนกิจ

  บริษัทฯ มีกลยุทธ์ที่จะพัฒนาบริการที่ปรึกษาทางการเงินให้ครอบคลุมทุกด้าน
  เพื่อเสนอบริการด้านการเงินที่เหมาะสมและมีคุณภาพสำหรับลูกค้าแต่ละราย
  โดยเน้นการสร้างผลงานให้เป็นที่ยอมรับ นอกเหนือจากงานที่ปรึกษาทางการเงินแล้ว บริษัทฯ
  ยังให้บริการการจัดจำหน่ายและรับประกันการจำหน่ายหลักทรัพย์
  เพื่อเสนอโอกาสในการลงทุนให้กับทั้งลูกค้าเดิมและลูกค้าใหม่อย่างต่อเนื่อง

5.  การควบคุมต้นทุนการดำเนินงานอย่างมีประสิทธิภาพ

  บริษัทฯ
  กำหนดนโยบายในการควบคุมต้นทุนในการดำเนินงานให้มีสัดส่วนที่เหมาะสมกับความสามารถในการหารายได้
  การลงทุนในทรัพย์สิน และบุคลากร ฝ่ายจัดการจะร่วมกันพิจารณาอย่างรอบคอบและระมัดระวัง
  โดยมุ่งเน้นที่ประสิทธิภาพและความสามารถในการให้บริการสูงสุด
  และไม่มีรายจ่ายที่เกินความจำเป็น
  เพื่อให้มีความสามารถในการทำกำไรแม้ในภาวะที่ตลาดซบเซา

6.  การเจาะกลุ่มลูกค้าใหม่ที่มีศักยภาพ

  บริษัทฯ
  มีเป้าหมายในการเจาะลูกค้ากลุ่มใหม่ที่มีศักยภาพและมีความสนใจที่จะลงทุนในตลาดหลักทรัพย์ฯ
  แต่ยังไม่เคยมีประสบการณ์ในการลงทุนมาก่อน โดยบริษัทฯ
  จะใช้วิธีการพบปะกับลูกค้าโดยตรงเพื่อเริ่มสร้างความสัมพันธ์ที่ดีกับลูกค้า
  อีกทั้งยังเป็นการให้ความรู้และความเข้าใจที่ถูกต้องเกี่ยวกับการลงทุนในตลาดหลักทรัพย์ฯ
  นอกจากนี้ ในการขยายฐานลูกค้าเพื่อเพิ่มจำนวนลูกค้ารายใหม่นั้น
  บริษัทฯยังได้จัดทำข้อตกลงกับธนาคารพาณิชย์ในการติดต่อหรือแนะนำบริการของบริษัทฯให้แก่ลูกค้าที่มีธุรกรรมกับธนาคาร
  และสนใจลงทุนในหลักทรัพย์เพื่อเป็นลูกค้าของบริษัทหลักทรัพย์อีกด้วย

7.  การสนับสนุนที่ดีจากกลุ่มผู้ถือหุ้น

  เนื่องจากกลุ่มผู้ถือหุ้นของบริษัทฯ เป็นผู้ที่มีความกว้างขวางในวงการธุรกิจ
  จึงทำให้มีความสัมพันธ์ที่ดีกับกลุ่มธุรกิจต่างๆ ซึ่งเป็นประโยชน์ต่อบริษัทฯ
  ในการช่วยหาลูกค้าที่มีคุณภาพ สำหรับธุรกิจนายหน้าซื้อขายหลักทรัพย์ และธุรกิจวาณิชธนกิจ
  ซึ่งธุรกิจเหล่านี้เป็นธุรกิจที่มีการแข่งขันสูงในปัจจุบัน

4.3 การจัดหาผลิตภัณฑ์และบริการ

4.3.1 แหล่งที่มาของเงินทุน

แหล่งเงินทุนส่วนใหญ่ของบริษัทฯ มาจากส่วนของผู้ถือหุ้น โดย ณ วันที่ 31 ธันวาคม 2555 บริษัทฯ
มีทุนจดทะเบียน 747.69 ล้านบาท ทุนชำระแล้วจำนวน 731.31 ล้านบาท
มียอดเงินกู้ระยะสั้นไม่เกิน 1 ปี คงค้างกับสถาบันการเงิน จำนวน 287 ล้านบาท
เงินกู้ระยะยาวคงค้างกับบริษัทย่อยจำนวน 275 ล้านบาท
วงเงินกู้ยืมและวงเงินหมุนเวียนในการชำระราคาหลักทรัพย์จากสถาบันการเงินรวมจำนวน 2,145
ล้านบาท เพื่อเป็นแหล่งเงินทุนสำรองให้เกิดความคล่องตัวในการดำเนินธุรกิจ

4.3.2 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

-ไม่มี-

4.3.3 การดำรงเงินกองทุนสภาพคล่องสุทธิ

ณ วันที่ 31 ธันวาคม 2555 และ วันที่ 31 ธันวาคม 2554 บริษัทฯ
มีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็นร้อยละ 49.39 และร้อยละ 52.37
ตามลำดับ ซึ่งเกินกว่าอัตราขั้นต่ำที่ร้อยละ 7.0
ตามเกณฑ์การดำรงเงินกองทุนสภาพคล่องสุทธิต่อหนี้สินทั่วไปตามที่สำนักงาน ก.ล.ต. กำหนด